**VÝZVA NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK z programu rozvoja vidieka**

**slovenskej republiky 2014 – 2020**

**Číslo výzvy: 37/PRV/2018**

Pôdohospodárska platobná agentúra Hraničná 12, 815 26 Bratislava, IČO: 30 794 323 (ďalej len „PPA“), ako poskytovateľ nenávratného finančného príspevku z Programu rozvoja vidieka SR 2014 - 2020 (ďalej len „PRV“), vyhlasuje v zmysle ustanovení § 17, zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a v súlade s platnou Príručkou pre žiadateľa o poskytnutie nenávratného finančného príspevku z PRV, ktorá je zverejnená na webovom sídle poskytovateľa: <http://www.apa.sk/prv-2014-2020-prirucka-pre-ziadatela> (ďalej len „Príručka“)  **výzvu na predkladanie Žiadostí o poskytnutie nenávratného finančného príspevku z PRV** (ďalej len „výzva“)

**pre opatrenie: 1 – Prenos znalostí a informačné akcie**

**podopatrenie: 1.2 – Podpora na demonštračné činnosti a informačné akcie**

**Schéma pomoci: Schéma minimálnej pomoci na podporu demonštračných aktivít a informačných akcií (podopatrenie 1.2 Programu rozvoja vidieka SR 2014 – 2020), DM – 9/2018[[1]](#footnote-1)**

**Typ výzvy: otvorená**

**Dátum vyhlásenia výzvy: 11. 12. 2018**

**Dátum uzavretia výzvy:** PPA uzavrie výzvu na predkladanie žiadostí o poskytnutie nenávratného finančného príspevku na základe vyčerpania alokácie vyčlenenej na výzvu. Informáciu o uzavretí výzvy zverejní poskytovateľ na webovom sídle www.apa.sk**.**

1. **Formálne náležitosti výzvy**
	1. **Kontaktné údaje poskytovateľa a spôsob komunikácie s poskytovateľom:**

Žiadosti o poskytnutie informácií adresujte na kanceláriu generálneho riaditeľa PPA, Hraničná 12, 815 26 Bratislava. Prípadné informácie je možné získať na tel. č. 02/52733800, e–mail: info@apa.sk alebo  na adrese kancelárie generálneho riaditeľa PPA, Hraničná 12, 815 26 Bratislava.    PPA bude reagovať na otázky, na ktoré je možné odpovedať informáciami zverejnenými na webovom sídle PPA len odkazmi na príslušné zverejnené dokumenty. V procese vyhodnocovania žiadostí o nenávratný finančný príspevok z PRV (ďalej len „ŽoNFP“) PPA **neposkytne informácie** o stave vyhodnocovania žiadostí. O konečnom výsledku vyhodnotenia ŽoNFP bude žiadateľ písomne informovaný. Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za záväzné a žiadateľ sa na ne nemôže odvolať. PPA neposkytuje individuálne poradenstvo k vyhlásenej výzve.

* 1. **Časový harmonogram konania o ŽoNFP**

|  |  |
| --- | --- |
| **Podávanie a prijímanie ŽoNFP** | Žiadateľ môže predložiť ŽoNFP kedykoľvek odo dňa vyhlásenia výzvy až do uzatvorenia výzvy |
| **Hodnotenie ŽoNFP** | Začína nasledujúci pracovný deň po termíne uzavretia daného hodnotiaceho kola ŽoNFP a končí dňom vydania rozhodnutia o schválení/neschválení ŽoNFP |
| **Počet podaných ŽoNFP v predmetnej výzve** | Menej ako 100 podaných ŽoNFP |
| **Vystavenie potvrdenia o registrácii ŽoNFP** | Najneskôr do 10 pracovných dní od uzavretia daného hodnotiaceho kola  |
| **Výber ŽoNFP** | Najneskôr do 20 pracovných dní od vystavenia potvrdenia o registrácii ŽoNFP  |
| **Vydanie rozhodnutia o schválení/neschválení ŽoNFP pre príslušné hodnotiace kolo** | Najneskôr do 15 pracovných dní od výberu ŽoNFP  |

Schvaľovací proces prebieha systémom **hodnotiacich kôl.** ŽoNFP, priebežne predkladané na PPA, sú v závislosti od dátumu predloženia zoskupované do hodnotiacich kôl, ktoré sú označené poradovými číslami. Každé hodnotiace kolo má vopred stanovený termín uzavretia, na základe ktorého PPA zaraďuje priebežne predkladané ŽoNFP do jednotlivých hodnotiacich kôl.

ŽoNFP, ktoré budú žiadateľmi predložené na PPA odo dňa vyhlásenia výzvy na predkladanie ŽoNFP pre podopatrenie 1.2 do termínu uzavretia prvého hodnotiaceho kola, budú zoskupené do jednej skupiny a spolu schvaľované v rámci hodnotiaceho kola č. 1. ŽoNFP pre podopatrenie 1.2, predložené na PPA po uplynutí termínu uzavretia hodnotiaceho kola č. 1., budú schvaľované v rámci hodnotiaceho kola č. 2. ŽoNFP pre podopatrenie 1.2, predložené na PPA po uplynutí termínu uzavretia hodnotiaceho kola č. 2, budú zoskupené do jednej skupiny a spolu schvaľované v rámci ďalších hodnotiacich kôl (ak relevantné).

**Možnosť priebežného predkladania ŽoNFP nie je obmedzená stanovenými termínmi uzavretia jednotlivých hodnotiacich kôl. Žiadateľ môže predložiť ŽoNFP na PPA kedykoľvek počas trvania otvorenej výzvy na predkladanie ŽoNFP pre podopatrenie 1.2.**

Termíny uzatvorenia prvých dvoch hodnotiacich kôl sú stanovené v tabuľke nižšie. Termíny uzatvorenia prípadných ďalších hodnotiacich kôl budú stanovené v intervale 1 mesiaca (k poslednému pracovnému dňu daného mesiaca) od termínu uzavretia predchádzajúceho hodnotiaceho kola.

|  |  |  |
| --- | --- | --- |
| **Termín uzavretia 1. hodnotiaceho kola** | **Termín uzavretia 2. hodnotiaceho kola** | **Termín uzavretia 3. – n. hodnotiaceho kola** |
| 31. 12. 2018 | 31. 1. 2019 | Posledný pracovný deň každého nasledujúceho mesiaca  |

PPA si vyhradzuje právo aktualizovať termíny uzavretia jednotlivých hodnotiacich kôl počas trvania výzvy na predkladanie ŽoNFP pre podopatrenie 1.2, a to z dôvodu optimalizácie schvaľovacieho procesu.

* 1. **Indikatívna výška finančných prostriedkov určených na vyčerpanie vo výzve člení sa na menej rozvinuté regióny** (mimo Bratislavského kraja - v stĺpci MRR) a ostatné regióny (Bratislavský kraj - v stĺpci OR):

|  |  |  |
| --- | --- | --- |
| **Spolu indikatívna výška finančných prostriedkov (v EUR)** | **Indikatívna výška finančných prostriedkov za MRR (v EUR)** | **Indikatívna výška finančných prostriedkov za OR (v EUR)** |
| 513 540,00 | 488 540,00 | 25 000,00 |

* 1. **Indikatívna výška finančných prostriedkov určených na vyčerpanie vo výzve predstavuje
	513 540,00 EUR v členení:**

|  |  |  |
| --- | --- | --- |
| **zdroj EPFRV + štátny rozpočet** | **menej rozvinuté regióny** | **viac rozvinutý región/ostatné regióny** |
| **EPFRV**  | (75%) | 366 405,00 | (53%) | 13 250,00 |
| **štátny rozpočet**  | (25%) | 122 135,00 | (47%) | 11 750,00 |
| **Spolu** |  | 488 540,00 |  | 25 000,00 |

* 1. **Výška oprávnených výdavkov (OV) na jeden projekt:**

Maximálna výška oprávnených výdavkov: 40 000,00 EUR (maximálne však do výšky oprávnených výdavkov schváleného obsahového námetu)

* 1. **Miesto podania ŽoNFP:**

ŽoNFP sa podávajú poštou resp. inou prepravou (napr. zaslanie prostredníctvom kuriéra) alebo osobne v podateľni PPA na adrese: Pôdohospodárska platobná agentúra, Hraničná 12, 815 26 Bratislava, v čase v pondelok – štvrtok od 8.00 do 15.00 hod a v piatok od 8.00 do 12.00 hod.

V zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci v elektronickej podobe a o zmene a doplnení niektorých zákonov (ďalej len „zákon o e-Governmente“) je žiadateľ oprávnený predložiť ŽoNFP do elektronickej schránky PPA prostredníctvom elektronickej podateľne dostupnej na stránke [www.slovensko.sk](http://www.slovensko.sk).

* 1. **Ďalšie formálne náležitosti:**
		1. Žiadateľ môže v rámci tejto výzvy predložiť ŽoNFP kedykoľvek až do uzatvorenia výzvy. Žiadateľ je oprávnený predložiť v rámci tejto výzvy jednu ŽoNFP. Žiadateľ je oprávnený predložiť v rámci tejto výzvy ďalšiu ŽoNFP iba v prípade, ak bolo konanie o jeho skôr podanej ŽoNFP v rámci tejto výzvy ukončené inak, ako rozhodnutím o schválení ŽoNFP (t.j. jednému žiadateľovi môže byť v rámci tejto výzvy schválená len jedna ŽoNFP).
		2. ŽoNFP sa podávajú a prijímajú v písomnej forme počas lehoty uvedenej v tejto výzve, uvedenej v bode „1.2 Časový harmonogram konania o ŽoNFP“ a to na predpísanom tlačive „Formulár žiadosti o nenávratný finančný príspevok“, ktoré tvorí prílohu č. 1 tejto výzvy. Za písomnú formu ŽoNFP sa považuje podanie do elektronickej schránky poskytovateľa alebo predloženie ŽoNFP v listinnej podobe.
		3. Žiadateľ je v zmysle § 19 ods. 4 zákona 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov povinný predložiť ŽoNFP riadne, včas a vo forme určenej poskytovateľom vo výzve.
* **ŽoNFP vrátane príloh je predložená riadne**, ak sú formulár ŽoNFP a prílohy vyplnené na počítači v slovenskom jazyku, resp. v prípade príloh predložených v inom ako slovenskom jazyku, je priložený úradný preklad do slovenského jazyka. Preklad do slovenského jazyka sa nevyžaduje v prípade príloh, ktoré sú originálne vyhotovené v českom jazyku a sú vypracované vo formáte, ktorý umožňuje objektívne posúdenie obsahu ŽoNFP (t.j. čitateľnosť písma).
* **ŽoNFP** **je doručená včas**, ak je doručená v písomnej forme, vrátane CD/DVD nosiča osobne na PPA alebo odovzdaná na poštovú, resp. inú prepravu (napr. zaslanie prostredníctvom kuriéra) na adresu PPA stanovenú vo vyzve, a to najneskôr v posledný deň uzavretia výzvy. Za dátum doručenia ŽoNFP včas, sa považuje:
* v prípade osobného doručenia deň jej fyzického doručenia v písomnej forme na adresu PPA uvedenú vyššie. Podať ŽoNFP osobne do podateľne PPA je oprávnená akákoľvek osoba zastupujúca žiadateľa.
* v prípade zaslania poštou alebo kuriérom deň odovzdania dokumentácie ŽoNFP na takúto prepravu, ktorý nesmie byť neskorší ako je deň uzavretia výzvy (rozhodujúca je pečiatka pošty/kuriéra na obálke, v ktorej sa ŽoNFP doručuje). PPA akceptuje uvedený dátum (obmedzuje maximálnu prípustnú lehotu prostredníctvom poštovej alebo inej prepravy ŽoNFP) iba v prípade, ak takto podané ŽoNFP boli prijaté z pošty podateľňou ústredia PPA najneskôr do 7. pracovného dňa (vrátane dňa podania ŽoNFP na pošte) od dátumu stanoveného ako posledný deň prijímania ŽoNFP (uzavretia výzvy).
* dátum doručenia ŽoNFP do elektronickej schránky PPA (v prípade predloženia ŽoNFP v súlade so zákonom o e-Governmente)[[2]](#footnote-2).
* **ŽoNFP je doručená v určenej forme**, ak je vyplnený formulár ŽoNFP (v zmysle podmienok uvedených vo formulári ŽoNFP, ktorý je prílohou č. 1 výzvy) a zároveň formulár ŽoNFP a prílohy ŽoNFP  sú doručené v písomnej forme a elektronickej podobe (1 originál ako aj na neprepisovateľnom uzavretom CD/DVD nosiči) alebo do elektronickej schránky PPA.
	+ 1. V prípade, že ŽoNFP nebola doručená riadne, včas, alebo v určenej forme, PPA konanie zastaví a vydá Rozhodnutie o zastavení konania v zmysle § 20 ods. 1 písm. c) zákona 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov
		2. ŽoNFP sa podávajú spolu so všetkými povinnými prílohami v zalepenej obálke/balíku. V ľavom hornom rohu obálky/balíka žiadateľ uvedie číslo tejto výzvy, názov opatrenia/podopatrenia, názov žiadateľa, IČO a v pravom dolnom rohu obálky/balíka žiadateľ uvedie nápis „Neotvárať“
		3. ŽoNFP sa podávajú uložené spolu s povinnými prílohami v pevnom zakladacom šanóne ľubovoľnej farby. Prílohy sa do šanónu vkladajú zostupne, tzn. zhora nadol, pričom na vrchu bude formulár ŽoNFP a nasledovať budú povinné prílohy podľa poradia uvedeného v ŽoNFP a každá príloha založená zvlášť vo fóliovom euroobale (ak technicky nie je možné v euroobale, použije sa iný vhodný spôsob podľa uváženia žiadateľa)
		4. ŽoNFP sa podávajú v jednom originálnom vyhotovení. ŽoNFP musia byť podpísané štatutárnym orgánom žiadateľa alebo osobou úradne splnomocnenou štatutárnym orgánom žiadateľa na mieste/miestach predpísaných vo formulári ŽoNFP
		5. Ak vzniknú v rámci administratívneho overenia pochybnosti o pravdivosti alebo úplnosti ŽoNFP alebo jej príloh, PPA tieto pochybnosti oznámi žiadateľovi a vyzve ho, aby sa k nim vyjadril, resp. v prípade pochybností o kompletnosti ŽoNFP, PPA vyzve žiadateľa na doplnenie. Lehota na vyjadrenie/doplnenie nesmie byť kratšia ako 5 pracovných dní od doručenia oznámenia.
		6. V prípade, že žiadateľ nedoplní ŽoNFP alebo neodstráni tieto pochybnosti o pravdivosti alebo úplnosti ŽoNFP v stanovenej lehote, PPA v zmysle §20, ods. 1, písm. d) zákona 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov konanie zastaví a vydá Rozhodnutie o zastavení konania.
		7. PPA registruje len kompletné ŽoNFP, t.j. ŽoNFP, ktoré obsahujú všetky povinné prílohy, uvedené vo formulári ŽoNFP, v časti „C Povinné prílohy projektu pri podaní Žiadosti“. V prípade nesplnenia týchto podmienok (ani po možnosti doplnenia na základe § 19 ods. 5 zákona 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov) nebudú ŽoNFP akceptované a PPA konanie o ŽoNFP zastaví a vydá Rozhodnutie o zastavení konania v znení § 20 ods. 1 písm. d) zákona 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.
1. **Podmienky poskytnutia NFP**
	1. **Oprávnenosť žiadateľa (prijímateľa):**
		1. **Všeobecné podmienky oprávnenosti žiadateľa:**

Oprávnenými žiadateľmi môžu byť podniky v zmysle čl. 107 ZFEÚ t.j. subjekty, ktoré vykonávajú hospodársku činnosť bez ohľadu na ich právny status a spôsob financovania.

**Prijímateľom finančnej pomoci** je poskytovateľ služieb (provider) informačných akcií a demonštračných aktivít pre konečných prijímateľov nefinančnej pomoci (beneficientov), ktorými sú aktívni ako i začínajúci poľnohospodári, obhospodarovatelia lesa, spracovatelia produktov poľnohospodárskej a lesnej prvovýroby v pracovnoprávnom vzťahu a malé a stredné podniky vo vidieckych oblastiach.

Oprávnení žiadatelia sú len žiadatelia so schváleným obsahovým námetom v rámci výzvy MPRV SR
č. 1/2017 zo dňa 11.8.2017.

* + 1. **Špecifické podmienky oprávnenosti žiadateľa**

V prípade, že je predmetom ŽoNFP podpora na demonštračné činnosti a informačné akcie mimo oblasti prvovýroby, spracovania a marketingu poľnohospodárskych produktov vymenovaných v prílohe I ZFEÚ platia podmienky schémy minimálnej pomoci na podporu demonštračných aktivít a informačných akcií (podopatrenie 1.2 Programu rozvoja vidieka SR 2014 – 2020), DM – 9/2018 (ďalej len „schéma“), ktorá tvorí prílohu č. 6 tejto výzvy.

* + - 1. **Príjemca pomoci**[[3]](#footnote-3)

**Príjemcom pomoci** je pre každú minimálnu pomoc poskytnutú v rámci tejto schémy podnik v zmysle čl. 107, ods. 1 ZFEÚ, t.j. subjekt, ktorý vykonáva hospodársku činnosť bez ohľadu na jeho právny status a spôsob financovania (ďalej len „príjemca minimálnej pomoci“).

**Príjemcom minimálnej pomoci** je podnik - aktívny, ako i začínajúci poľnohospodár, obhospodarovateľ lesa, spracovateľ produktov poľnohospodárskej a lesnej prvovýroby v pracovnoprávnom vzťahu a malý a stredný podnik vo vidieckej oblasti, vykonávajúci hospodársku činnosť, bez ohľadu na jeho právny status a spôsob financovania. Hospodárskou činnosťou sa rozumie činnosť v oblasti poľnohospodárstva, lesného hospodárstva, spracovania produktov poľnohospodárskej a lesnej prvovýroby a činnosť vo vidieckej oblasti, ktorej výsledkom je ponuka tovarov a/ alebo služieb na trhu.

Príjemcami minimálnej pomoci, v prípade podnikov pôsobiacich v oblasti poľnohospodárstva, lesného hospodárstva a spracovania produktov poľnohospodárskej a lesnej prvovýroby, sú mikro, malé, stredné podniky (v zmysle Prílohy I nariadenia Komisie (EÚ) č. 651/2014) a veľké podniky, ktoré nespĺňajú definíciu v zmysle Prílohy I nariadenia Komisie (EÚ) č. 651/2014. V prípade malých a stredných podnikov vo vidieckych oblastiach sú príjemcami minimálnej pomoci mikro, malé a stredné podniky v zmysle Prílohy I nariadenia Komisie (EÚ) č. 651/2014 pôsobiace mimo oblasti poľnohospodárstva, lesného hospodárstva alebo spracovania produktov poľnohospodárskej alebo lesnej prvovýroby.

Príručka EK pre používateľov k definícii MSP tvorí prílohu č. 7 tejto výzvy.

Za príjemcu minimálnej pomoci podľa schémy sa považuje aj jediný podnik podľa čl. 2 ods. 2 nariadenia Komisie (EÚ) č. 1407/2013. Jediný podnik zahŕňa všetky subjekty vykonávajúce hospodársku činnosť, medzi ktorými je aspoň jeden z týchto vzťahov:

a) jeden subjekt vykonávajúci hospodársku činnosť má väčšinu hlasovacích práv akcionárov alebo spoločníkov v inom subjekte vykonávajúcom hospodársku činnosť;

b) jeden subjekt vykonávajúci hospodársku činnosť má právo vymenovať alebo odvolať väčšinu členov správneho, riadiaceho alebo dozorného orgánu iného subjektu vykonávajúceho hospodársku činnosť;

c) jeden subjekt vykonávajúci hospodársku činnosť má právo dominantným spôsobom ovplyvňovať iný subjekt vykonávajúci hospodársku činnosť na základe zmluvy, ktorú s daným subjektom vykonávajúcim hospodársku činnosť uzavrel, alebo na základe ustanovenia v zakladajúcom dokumente alebo stanovách spoločnosti;

d) jeden subjekt vykonávajúci hospodársku činnosť, ktorý je akcionárom alebo spoločníkom iného subjektu vykonávajúceho hospodársku činnosť, má sám na základe zmluvy s inými akcionármi alebo spoločníkmi daného subjektu vykonávajúceho hospodársku činnosť pod kontrolou väčšinu hlasovacích práv akcionárov alebo spoločníkov v danom subjekte vykonávajúcom hospodársku činnosť.

Subjekty vykonávajúce hospodársku činnosť, medzi ktorými sú typy vzťahov uvedené v písm. a) až d) prostredníctvom jedného alebo viacerých iných subjektov vykonávajúcich hospodársku činnosť, sa takisto považujú za jediný podnik. Definícia jediného podniku je uvedená v Metodickom usmernení koordinátora štátnej pomoci č. 1/2015 z 1. apríla 2015, ktorý tvorí prílohu č. 11 tejto výzvy.

* + - 1. **Príjemcom** minimálnej pomoci, v súlade s čl. 1 ods. 1 nariadenia Komisie (EÚ) č. 1407/2013 **nie je** podnik, ktorý žiada o:
1. minimálnu pomoc poskytnutú podnikom pôsobiacim v sektore rybolovu a akvakultúry,  na ktoré sa vzťahuje nariadenie EP a Rady (EÚ) č.1379/2013 z 11. decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000 (Ú. v. EÚ L 354, 28. 12. 2013, s. 1), s výnimkou prípadu kedy podnik spĺňa podmienku stanovenú v bode 2.1.2.3 tejto výzvy;
2. minimálnu pomoc poskytnutú podnikom pôsobiacim v oblasti prvovýroby poľnohospodárskych produktov, vymenovaných v prílohe I Zmluvy o fungovaní Európskej únie (ďalej len „ZFEÚ“), s výnimkou prípadu kedy podnik spĺňa podmienku stanovenú v článku 2.1.2.3 tejto výzvy;
3. minimálnu pomoc poskytnutú podnikom pôsobiacom v oblasti spracovania a marketingu poľnohospodárskych produktov, vymenovaných v prílohe I ZFEÚ a to v týchto prípadoch:
	* + - Ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo výrobkov umiestnených na trhu príslušnými podnikmi;
			- Ak je pomoc podmienená tým, že bude čiastočne alebo úplne postúpená prvovýrobcom;

avšak s výnimkou prípadu kedy podnik spĺňa podmienku stanovenú v bode 2.1.2.3 tejto výzvy;

1. minimálnu pomoc na činnosti súvisiace s vývozom do tretích krajín alebo členských štátov, konkrétne minimálnu pomoc priamo súvisiacu s vyvážanými množstvami, na zriadenie a prevádzkovanie distribučnej siete alebo na iné bežné výdavky súvisiace s vývoznou činnosťou;
2. minimálnu pomoc, ktorá je podmienená uprednostňovaním používania domácich tovarov pred dovážanými;
3. minimálnu pomoc a je voči nemu nárokované vrátenie pomoci na základe rozhodnutia Európskej komisie, ktorým bola táto pomoc označená za neoprávnenú a nezlučiteľnú s vnútorným trhom[[4]](#footnote-4).
	* + 1. Ak podnik pôsobí v sektoroch, uvedených v písm. a), b) alebo c) bodu 2.1.2.2 a zároveň pôsobí v jednom alebo viacerých iných sektoroch alebo vyvíja ďalšie činnosti, ktoré patria do pôsobnosti tejto schémy, tento podnik je, v súlade s čl. 1 ods. 2 nariadenia Komisie (EÚ) č. 1407/2013, oprávneným príjemcom minimálnej pomoci podľa tejto schémy len na minimálnu pomoc, poskytnutú v súvislosti s týmito ďalšími sektormi alebo na tieto ďalšie činnosti za podmienky, že príjemca minimálnej pomoci zabezpečí pomocou primeraných prostriedkov, ako je oddelenie činností alebo rozlíšenie nákladov, aby činnosti vykonávané v sektoroch vylúčených z rozsahu pôsobnosti tejto schémy, neboli podporované z pomoci de minimis, poskytovanej v súlade s touto schémou, ktorá je v súlade s nariadením Komisie (EÚ) č. 1407/2013.
			2. Príjemca minimálnej pomoci nie je prijímateľom nenávratného finančného príspevku (ďalej len „NFP“) z PRV pre podopatrenie 1.2. Prijímateľom NFP z PRV je, v zmysle čl. 14 nariadenia EP a Rady (EÚ) č. 1305/2013, poskytovateľ  demonštračných a informačných akcií pre príjemcu minimálnej pomoci, ktorý je fyzickou alebo právnickou osobou s oficiálnym sídlom na území Slovenskej republiky, pôsobiacou v oblasti vedy, výskumu a ďalšieho vzdelávania, ktorá má v predmete svojej činnosti zapísané vzdelávacie aktivity alebo poskytovanie demonštračných/informačných aktivít. Prijímateľ NFP zabezpečuje z hľadiska trvania krátkodobé (maximálna dĺžka trvania aktivity je 3 dni), resp. jednorazové odborné demonštračné a informačné činnosti. Prijímateľ NFP z PRV je v zmysle § 2 ods. 2 zákona o EŠIF vybraný PPA otvoreným, nediskriminačným, transparentným, hospodárnym, efektívnym, účelným a účinným spôsobom, ktorý vylučuje konflikt záujmov.
	1. **Oprávnené projekty**

Oprávnenými projektmi sú krátkodobé (maximálna dĺžka trvania aktivity je 3 dni), resp. jednorazové odborné demonštračné a informačné činnosti adresované pre pôdohospodárov a prijímateľov pomoci v rámci rozvoja vidieka, zamerané na poskytnutie informácií a odovzdanie skúseností pre pracujúcich v pôdohospodárstve formou informačného a/alebo demonštračného podujatia v nasledovných oblastiach:

**V prípade demonštračných činností a informačných akcií výlučne v oblastiach mimo prvovýroby, spracovania a marketingu poľnohospodárskych produktov vymenovaných v prílohe I ZFEÚ**

**(uplatňuje sa schéma)**

* oblasť aplikácie spoločnej poľnohospodárskej politiky – nastavenie systému, podpory, kritériá, podmienky, kontrola, autorizácia, platby, previazanosť na národné podpory a štátnu pomoc podpory (mimo oblasti prvovýroby, spracovania a marketingu poľnohospodárskych produktov vymenovaných v prílohe I ZFEÚ);
* informačné aktivity so zameraním na znižovanie znečistenia jednotlivých zložiek životného prostredia – ovzdušie, voda, pôda, klíma ako aj biodiverzity (mimo oblasti prvovýroby, spracovania a marketingu poľnohospodárskych produktov vymenovaných v prílohe I ZFEÚ);
* oblasť so zameraním na zvýšenie záujmu o hospodárenie v uvedených oblastiach s dôrazom na kompenzačné platby v územiach NATURA 2000[[5]](#footnote-5) (mimo oblasti prvovýroby, spracovania a marketingu poľnohospodárskych produktov vymenovaných v prílohe I ZFEÚ);
* oblasť aplikácie hnojív a pesticídov do pôdy – smernice a nariadenia na ich aplikáciu (mimo oblasti prvovýroby, spracovania a marketingu poľnohospodárskych produktov vymenovaných v prílohe I ZFEÚ);
* oblasť zameraná na protieróznu ochranu a ochranu proti degradácii pôdy vrátane starostlivosti o TTP[[6]](#footnote-6) (mimo oblasti prvovýroby, spracovania a marketingu poľnohospodárskych produktov vymenovaných v prílohe I ZFEÚ);
* oblasť zamerania na energetickú efektívnosť v pôdohospodárstve – efektívne tepelné hospodárstvo s udržateľným využitím obnoviteľných zdrojov energie, ktoré je podnik schopný produkovať. Využitie minimalizačných technológií pri osevných postupoch (mimo oblasti prvovýroby, spracovania a marketingu poľnohospodárskych produktov vymenovaných v prílohe I ZFEÚ);
* oblasť výroby elektrickej energie a tepla s využitím vedľajších produktov, zvyškov a iných nepotravinových surovín (mimo oblasti prvovýroby, spracovania a marketingu poľnohospodárskych produktov vymenovaných v prílohe I ZFEÚ);

Vzdelávanie vo vyššie uvedených oblastiach bude realizované samostatne pre Bratislavský kraj (t.j. nemôže zasahovať ani čiastočne do iného kraja) a samostatne pre menej rozvinuté oblasti[[7]](#footnote-7) (Prešovský, Košický, Banskobystrický, Žilinský, Trenčiansky, Nitriansky a Trnavský kraj).

Rozsah a obsah akcie odborného vzdelávania a získavania zručností musí byť v súlade so schváleným obsahovým námetom.

V rámci predmetnej výzvy nemôžu byť informačné podujatia realizované formou dištančného vzdelávania.

**Oprávnené projekty z hľadiska časového rozsahu sú:**

* projekty, ktorých predmetom je poskytovanie demonštračných aktivít a informačných akcií, trvajúcich maximálne 3 dni
* minimálny počet účastníkov akcie odborného vzdelávania a získavania zručností je 10 účastníkov.

**V prípade demonštračných činností a informačných akcií výlučne v oblastiach výroby prvovýroby, spracovania a marketingu poľnohospodárskych produktov vymenovaných v prílohe I ZFEÚ (neuplatňuje sa schéma)**

* oblasť aplikácie spoločnej poľnohospodárskej politiky – nastavenie systému, podpory, kritériá, podmienky, kontrola, autorizácia, platby, previazanosť na národné podpory a štátnu pomoc;
* oblasť ekologického poľnohospodárstva;
* informačné aktivity so zameraním na znižovanie znečistenia jednotlivých zložiek životného prostredia – ovzdušie, voda, pôda, klíma ako a biodiverzity;
* oblasť hospodárenia s vodou na poľnohospodárskej pôde – protierózne a protipovodňové opatrenia;
* oblasť so zameraním na zvýšenie záujmu o hospodárenie v uvedených oblastiach s dôrazom na kompenzačné platby v územiach NATURA 2000[[8]](#footnote-8);
* oblasť aplikácie hnojív a pesticídov do pôdy – smernice a nariadenia na ich aplikáciu;
* oblasť zameraná na protieróznu ochranu a ochranu proti degradácii pôdy vrátane starostlivosti o TTP[[9]](#footnote-9);
* oblasť zamerania na energetickú efektívnosť v pôdohospodárstve – efektívne tepelné hospodárstvo s udržateľným využitím obnoviteľných zdrojov energie, ktoré je podnik schopný produkovať. Využitie minimalizačných technológií pri osevných postupoch;
* oblasť výroby elektrickej energie a tepla s využitím vedľajších produktov, zvyškov a iných nepotravinových surovín;
* oblasť manipulácie, uskladňovania a aplikácie organických hnojív, exkrementov hospodárskych zvierat s dôrazom na minimalizáciu úniku skleníkových plynov;

Vzdelávanie vo vyššie uvedených oblastiach bude realizované samostatne pre Bratislavský kraj (t.j. nemôže zasahovať ani čiastočne do iného kraja) a samostatne pre menej rozvinuté oblasti[[10]](#footnote-10) (Prešovský, Košický, Banskobystrický, Žilinský, Trenčiansky, Nitriansky a Trnavský kraj).

Rozsah a obsah akcie odborného vzdelávania a získavania zručností musí byť v súlade so schváleným obsahovým námetom.

V rámci predmetnej výzvy nemôžu byť informačné podujatia realizované formou dištančného vzdelávania.

**Oprávnené projekty z hľadiska časového rozsahu sú:**

* projekty, ktorých predmetom je poskytovanie demonštračných aktivít a informačných akcií, trvajúcich maximálne 3 dni
* minimálny počet účastníkov akcie odborného vzdelávania a získavania zručností je 10 účastníkov.
	1. **Neoprávnené projekty**
1. vzdelávacie programy, ktoré sú súčasťou bežných programov alebo systémov vzdelávania na stredoškolskej alebo vyššej úrovni;
2. projekty, ktorých predmetom je dlhodobejšie poskytovanie demonštračných aktivít a informačných akcií, trvajúcich dlhšie ako 3 dni;
3. projekty mimo projektov zadefinovaných v bode 2.2 tejto výzvy.
	1. **Oprávnenosť výdavkov realizácie projektu:**
		1. **Oprávnené náklady pre prijímateľa NFP z PRV**

**Oprávnené náklady** (s výnimkou obmedzení citovaných v rámci neoprávnených nákladov) sú náklady spojené s realizáciou oprávnených projektov, definovaných v bode 2.2 tejto výzvy ktoré konečný prijímateľ vynaloží na:

1. personálne náklady na zabezpečenie, prípravu a realizáciu aktivít vrátane odmien a odvodov do zdravotných poisťovní a sociálnej poisťovne;
2. prenájom školiacich priestorov a potrebnej techniky;
3. materiálno-technické náklady, zahŕňajúce vydávanie odborných publikácií v tlačenej a elektronickej forme, náklady na propagáciu formou informačných a propagačných materiálov i náklady na služby v súvislosti s aktivitou;
4. ubytovacie náklady (výdavky na ubytovanie účastníkov, lektorov a osôb mimo pracovnoprávneho vzťahu zúčastňujúcich sa na vzdelávacej aktivite hradené formou faktúr na základe prezenčných listín), náklady na občerstvenie resp. dopravné náklady, ak sú súčasťou projektu;
5. investičné náklady spojené s realizáciou demonštračnej aktivity:
* nákup alebo lízing nových strojov a zariadení do výšky ich trhovej hodnoty
* obstaranie alebo vývoj počítačového softvéru, získanie patentov, licencií, autorských práv a obchodných značiek
1. režijné náklady spojené s realizáciou vzdelávacej aktivity vrátane nákladov na získavanie zručností – nepriame náklady súvisiace so zabezpečením podporných aktivít projektu a taktiež náklady prijímateľa NFP, ktoré súvisia s projektom (okrem nákladov, ktoré si uplatňuje v rámci priamych oprávnených nákladov v rámci projektu) napr. nákup tlačív, platby za telefón atď.;
* uvedené režijné náklady budú uplatnené v rámci paušálneho financovania v zmysle článkov 67 a 68 nariadenia EP a Rady (EÚ) č. 1303/2013 do výšky max. 20% z priamych oprávnených nákladov;

Kritéria pre uznateľnosť výdavkov, maximálne finančné limity vybraných oprávnených výdavkov v rámci opatrenia 1 - Prenos znalostí a informačné akcie tvoria prílohu č. 12 tejto výzvy.

* + 1. **Neoprávnené náklady**
			1. náklady, mimo nákladov uvedených v bode 2.4.1 tejto výzvy;
			2. náklady vynaložené pred podaním ŽoNFP na PPA (v tomto prípade sa celý projekt považuje za neoprávnený) s výnimkou začatia procesu obstarávania tovarov, služieb a prác, ktoré je pre výzvy na predkladanie ŽoNFP z PRV oprávnené od 01.01.2017;
			3. úroky z dlžných súm;
			4. daň z pridanej hodnoty okrem prípadov, ak nie je vymáhateľná podľa vnútroštátnych predpisov o DPH;
			5. kúpa poľnohospodárskych výrobných práv, platobných nárokov, zvierat, ročných plodín a ich výsadba;
			6. náklady prijímateľa NFP na pravidelné odborné vzdelávanie svojich zamestnancov (lektorov).
		2. **Oprávnené náklady pre príjemcu pomoci**

Minimálna pomoc je príjemcovi minimálnej pomoci poskytovaná v nepeňažnej forme, poskytnutím bezplatnej účasti na demonštračnej aktivite a informačnej akcii.

Akékoľvek ďalšie náklady súvisiace s účasťou príjemcu minimálnej pomoci na demonštračnej aktivite a informačnej akcii sú pre príjemcu minimálnej pomoci neoprávnené (napr. náklady na cestovné, ubytovanie a pod.).

* 1. **Oprávnenosť miesta realizácie projektu**

Celé územie Slovenska (NUTS I) – v súlade s podmienkami uvedenými v bode 2.6 Kritériá pre výber projektov, ktoré je rozdelené na menej rozvinuté regióny (mimo Bratislavského kraja) a ostatné regióny (Bratislavský kraj).

* 1. **Kritériá pre výber projektov**

**2.6.1 Všeobecné podmienky poskytnutia príspevku:**

1. **Investície sa musia realizovať na území Slovenska, v prípade prístupu LEADER/CLLD na území príslušnej MAS**

 Nehnuteľnosti, ktoré sú predmetom projektu sa musia nachádzať na území SR, resp. príslušnej MAS, hnuteľné veci, ktoré sú predmetom projektu – stroje, technológie a pod. sa musia využívať na území SR resp. príslušnej MAS; v rámci výziev k pre jednotlivé opatrenia sa môže v súlade s čl. 70 nariadenia (EÚ) č. 1303/2013 stanoviť, že niektoré aktivity neinvestičného charakteru môžu byť realizované aj mimo územia SR ale v rámci EÚ, napr. pri projektoch nadnárodnej spolupráce realizovaných miestnymi akčnými skupinami, pri vzdelávacích projektoch a pod. a mimo EÚ v prípade operácií, ktoré sa týkajú technickej pomoci alebo propagačných aktivít, ako aj v prípade projektov nadnárodnej spolupráce realizovaných miestnymi akčnými skupinami.

V prípade praktického výcviku, ukážky, demonštrácie, návštevy farmy, spracovateľskej prevádzky, a pod. je v súlade s čl. 70, ods. 2 nariadenia (EÚ) č. 1303/2013 oprávnená realizácia v rámci územia EÚ, t.j. aj mimo územia Slovenska.

**Forma a spôsob preukázania:**

Formulár ŽoNFP časť B bod 4

Formulár ŽoNFP časť D Čestné vyhlásenie žiadateľa

1. **Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie**

 § 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Splátkový kalendár potvrdený veriteľom sa akceptuje.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

Všeobecná zdravotná poisťovňa: <https://www.vszp.sk/platitelia/platenie-poistneho/zoznam-dlznikov.html>

Dôvera zdravotná poisťovňa: <http://www.dovera.sk/overenia/dlznici/zoznam-dlznikov>

Union: <https://www.union.sk/zoznam-dlznikov>

Sociálna poisťovňa: <http://www.socpoist.sk/zoznam-dlznikov-emw/487s>

1. **Žiadateľ nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník); nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku a neporušil v predchádzajúcich 3 rokoch zákaz nelegálneho zamestnávania.**

 § 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

<http://reg.ip.gov.sk/register/> Zoznam fyzických osôb a právnických osôb, ktoré porušili zákaz nelegálneho zamestnávania (Zákon č. 82/2005 Z. z.)

Splnenie tejto podmienky overuje PPA priamo prostredníctvom údajov a informácií v obchodnom vestníku, ktorý je informačným systémom verejnej správy v súlade so zákonom č. 200/2011 Z. z. o Obchodnom vestníku a je verejne dostupný v elektronickej podobe na:

<https://www.justice.gov.sk/PortalApp/ObchodnyVestnik/Web/Zoznam.aspx>

1. **Žiadateľ má vysporiadané finančné vzťahy so štátnym rozpočtom v riadnej lehote, a  nie je voči nemu vedený výkon rozhodnutia, čo neplatí, ak je výkon rozhodnutia vedený na podiel v spoločnej nehnuteľnosti alebo na pozemok v spoločne obhospodarovanej nehnuteľnosti podľa zákona č. 97/2003 Z.z. o pozemkových spoločenstvách v znení neskorších predpisov.**

 § 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

**Spôsob overenia vykoná PPA:**

Potvrdenie o úhrade daní spravovaných daňovým úradom nie staršie ako 3 mesiace ku dňu predloženia ŽoNFP

Potvrdenie o vyrovnaných záväzkoch - príslušný colný úrad nie staršie ako 3 mesiace ku dňu predloženia ŽoNFP

1. **Na operáciu[[11]](#footnote-11) možno poskytnúť podporu z jedného alebo viacerých EŠIF alebo z jedného alebo viacerých programov a z iných nástrojov EÚ za podmienky, že sa na výdavkovú položku, zahrnutú do žiadosti o platbu na úhradu jedným z EŠIF, neposkytla podpora z iného fondu alebo nástroja EÚ a SR, ani podpora z rovnakého fondu v rámci iného programu, ani podpora z rovnakého fondu v rámci toho istého programu, ani v rámci predchádzajúceho obdobia.**

 V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

 Čl. 65 ods. 11 nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Každá investičná operácia, ak sa na ňu vzťahuje zákon č. 24/2006 Z.z. o posudzovaní vplyvov na životné prostredie, musí byť vopred posúdená na základe tohto zákona.**

 Čl. 45 ods. 1 nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005.

**netýka sa tejto výzvy**

1. **Žiadateľ musí postupovať pri obstarávaní tovarov, stavebných prác a služieb, ktoré sú financované z verejných prostriedkov v súlade so zákonom č. 343/2015 Z.z. v znení neskorších predpisov alebo podľa** **Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 - 2020.**

 Zákon č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov v súvislosti s § 41 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

 Usmernenie Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Dokumentácia z verejného obstarávania/obstarávania

1. **Žiadateľ musí zabezpečiť hospodárnosť, efektívnosť a účinnosť použitia verejných prostriedkov.**

 § 19 ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Nepreukazuje sa pri paušálnych platbách.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Žiadateľ musí dodržiavať princíp zákazu konfliktu záujmov v súlade so zákonom č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.**

 § 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Operácie, ktoré budú financované z EPFRV, nesmú zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 nariadenia Európskeho parlamentu a Rady (EÚ) č. 1303/2013 po premiestnení výrobnej činnosti mimo EÚ.**

 V priebehu trvania zmluvy o poskytnutí NFP táto skutočnosť podlieha oznamovacej povinnosti prijímateľa voči poskytovateľovi.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Žiadateľ, ani jeho štatutárny orgán, ani žiadny člen štatutárneho orgánu, ani prokurista/osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácie pri verejnom obstarávaní a verejnej dražbe.**

 Nariadenie Komisie (ES, Euratom) č. 1302/2008 zo 17. decembra 2008 o centrálnej databáze vylúčených subjektov (ďalej len „Nariadenie o CED“).[[12]](#footnote-12)

**Forma a spôsob preukázania:**

Výpis z registra trestov nie starší ako 1 mesiac ku dňu predloženia ŽoNFP, a to za každú osobu oprávnenú konať v mene žiadateľa

1. **V prípade, že sa na dané činnosti vzťahujú pravidlá štátnej pomoci resp. pomoci de minimis, žiadateľ musí spĺňať podmienky vyplývajúce zo schém štátnej pomoci/pomoci de minimis.**

 Nariadenie Komisie (EÚ) č. 702/2014, ktorým sa určité kategórie pomoci v odvetví poľnohospodárstva a lesného hospodárstva a vo vidieckych oblastiach vyhlasujú za zlučiteľné s vnútorným trhom pri uplatňovaní článkov 107 a 108 Zmluvy o fungovaní Európskej únie;

 Nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis.

 Nariadenie Komisie (EÚ) č. 651/2014 o vyhlásení určitých kategórií pomoci za zlúčiteľné s vnútorným trhom podľa článkov 107 a 108 Zmluvy o fungovaní Európskej únie.

 Podmienka je relevantná iba pre subjekty, ktoré sú v zmysle výzvy povinné preukázať splnenie tejto podmienky poskytnutia príspevku.

**Forma a spôsob preukázania:**

Formulár ŽoNFP časť D Čestné vyhlásenie žiadateľa

1. **Investícia musí byť v súlade s normami EÚ a SR, týkajúcimi sa danej investície.**

**netýka sa tejto výzvy**

1. **Žiadateľ, na ktorého sa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov.**

**Forma a spôsob preukázania:**

Formulár ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií, ktoré získa poskytovateľ z elektronického verejne dostupného registra partnerov verejného sektora na webovom sídle Ministerstva spravodlivosti SR <https://rpvs.gov.sk/rpvs/>

**Podmienka má byť splnená najneskôr pred uzatvorením zmluvy o poskytnutí NFP.**

1. **Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie a/alebo subvencie, trest zákazu prijímať pomoc a podporu poskytovanú z fondov EÚ alebo trest zákazu činnosti vo verejnom obstarávaní podľa osobitného predpisu[[13]](#footnote-13).**

**Forma a spôsob preukázania:**

ŽoNFP časť D Čestné vyhlásenie žiadateľa

Podmienka bude overovaná centrálne na základe vyhodnotenia informácií uvedených v zozname odsúdených právnických osôb, ktorý je verejne dostupný v elektronickej podobe na stránke: <https://esluzby.genpro.gov.sk/zoznam-odsudenych-pravnickych-osob>.

Upozorňujeme žiadateľov, aby si pred predložením ŽoNFP overili správnosť údajov vo vyššie uvedenom zozname odsúdených právnických osôb a v prípade nesprávnych údajov zabezpečili relevantné kroky na ich úpravu ešte pred predložením ŽoNFP.

1. **Nenávratný finančný príspevok na operáciu, zahŕňajúcu investície do infraštruktúry alebo produktívne investície, sa musí vrátiť, ak je operácia počas 5 rokov od záverečnej platby poskytnutej prijímateľovi, alebo počas obdobia stanovenom v pravidlách o štátnej pomoci, predmetom niektorej z nasledujúcich skutočností (čl. 71 nariadenia (EÚ) č. 1303/2013):**
	1. **skončenia alebo premiestnenia produktívnej činnosti mimo Slovenska;**
	2. **zmeny vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie;**
	3. **podstatnej zmeny, ktorá ovplyvňuje jej povahu, ciele alebo podmienky realizácie, čo by spôsobilo narušenie jej pôvodných cieľov.**

**netýka sa tejto výzvy**

**2.6.2 Výberové kritériá**

* + - 1. Projekt musí byť v súlade s identifikovanými potrebami v PRV a aspoň jednou fokusovou oblasťou daného opatrenia.
			2. Poskytovateľ služieb prenosu vedomostí a zručností musí mať primerané kapacity v podobe kvalifikovaných zamestnancov alebo najatých lektorov v zmysle zákona o celoživotnom vzdelávaní, tzn. musí spĺňať minimálne jednu z týchto požiadaviek:
	1. vysokoškolské vzdelanie prvého alebo druhého stupňa v odbore vzdelávacieho programu, najmenej dva roky praxe v oblasti, ktorej sa vzdelávací projekt týka a preukázateľná lektorská spôsobilosť,
	2. úplné stredné vzdelanie s maturitou v príslušnom odbore vzdelávacieho programu, najmenej dva roky praxe v oblasti, ktorej sa vzdelávací projekt týka a preukázateľná lektorská spôsobilosť,
	3. výučný list v príslušnom odbore vzdelávacieho programu, alebo osvedčenie o úplnej prípadne čiastočnej kvalifikácii v príslušnom odbore vzdelávacieho programu, najmenej 5 rokov praxe, ktorej sa vzdelávací projekt týka a preukázateľná lektorská spôsobilosť.
		+ 1. Musí byť zabezpečené pravidelné odborné vzdelávanie kapacít poskytovateľa služieb prenosu vedomostí a zručností, t.j. povinnosť minimálne raz ročne absolvovať vzdelávacie aktivity vo forme semináru, konferencie, školenia, kurzu, e-learningu a pod. orientované na predmetnú oblasť.
			2. Účastníkmi vzdelávacích aktivít môžu byť len aktívni, prípadne začínajúci poľnohospodári, obhospodarovatelia lesa, spracovatelia produktov poľnohospodárskej a lesnej prvovýroby v pracovnoprávnom vzťahu a malé a stredné podniky vo vidieckych oblastiach.
			3. Podpora sa nevzťahuje na vzdelávacie programy, ktoré sú súčasťou bežných programov alebo systémov vzdelávania na stredoškolskej alebo vyššej úrovni.
			4. Posledná žiadosť o platbu sa musí podať v lehote do štyroch rokov od nadobudnutia účinnosti zmluvy. V prípade výziev, kedy lehota na podanie poslednej žiadosti o platbu nemôže byť dodržaná (napr. v súvislosti s končiacim sa programovým obdobím), je termín na podanie poslednej žiadosti o platbu najneskôr do 30.06.2023.
			5. Pre demonštračné a informačné akcie sa vyžaduje obsahový námet schválený MPRV SR.

**2.6.3 Bodovacie (hodnotiace) kritériá**

**Princípy uplatnenia výberu:**

Výber bude prebiehať na základe schválených obsahových námetov zo strany Ministerstva pôdohospodárstva a rozvoja vidieka SR na základe výzvy 1/2017 a splnenia podmienok tejto výzvy.

* 1. **Spôsob financovania**

Neziskový, grant (nenávratný finančný príspevok formou refundácie skutočne vynaložených a zaplatených výdavkov)

Výška podpory 100% oprávnených výdavkov v súlade s maximálnym limitom určeným v tejto výzve.

Paušálne financovanie – možnosť paušálnej platby (nepriame výdavky) – možnosť paušálnej sadzby až do výšky 20% z priamych oprávnených výdavkov a zavedením maximálnej hodnoty oprávnenosti daného výdavku v nadväznosti na zabezpečenie účelného, hospodárneho, efektívneho a účinného vynakladania verejných prostriedkov (v zmysle prílohy č. 4 výzvy)

* 1. **Splnenie podmienok ustanovených v osobitných predpisoch**
		1. Žiadateľ je povinný pri obstarávaní tovarov, stavebných prác a služieb (do 9.9.2018) postupovať v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 resp. od 10.9.2018 v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 v znení aktualizácie č. 1 zo dňa 10.9.2018; so zákonom č. 343/2015 Z.z. z 18. novembra 2015 o verejnom obstarávaní a o zmene a doplnení niektorých zákonov účinným od 18. 04. 2016 a v súlade s ustanoveniami uvedenými v Príručke, v kapitole 3. Usmernenie postupu žiadateľov pri obstarávaní tovarov, stavebných prác a služieb
		2. PPA akceptuje obstarávanie tovarov, stavebných prác a služieb, začaté najskôr 1.1.2017. V závislosti na použitej metóde a postupe obstarávania/verejného obstarávania je žiadateľ povinný predložiť kompletnú dokumentáciu, vzťahujúcu sa na obstarávanie/verejné obstarávanie, ktorá tvorí súčasť povinných príloh uvedených vo formulári ŽoNFP v časti „C Povinné prílohy projektu pri podaní žiadosti“ pri predložení ŽoNFP. Žiadateľ pri predkladaní ŽoNFP je povinný mať ukončené verejné obstarávanie/obstarávanie na všetky položky projektu okrem tých, na ktoré sa zákon o verejnom obstarávaní nevzťahuje.
		3. Žiadateľ ako verejný obstarávateľ, ktorý je povinný postupovať v zmysle § 2 odseku 1 Zákona č. 315/2016 z 25. októbra 2016 o registri partnerov verejného sektora a o zmene a doplnení niektorých zákonov účinným od 01.02.2017, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
		4. Ak ide o zákazku na dodanie tovaru, uskutočnenie stavebných prác alebo poskytnutie služby, ktorá nespĺňa podmienky zákazky s nízkymi hodnotami podľa § 117 a zákazky podľa § 5 odsek 3, písmena a) Zákona č. 343/2015 Z. z. o verejnom obstarávaní a o zmene a doplnení niektorých zákonov účinným od 18.04.2016 verejný obstarávateľ je povinný pri jej zadávaní uplatňovať princíp rovnakého zaobchádzania, princíp nediskriminácie uchádzačov alebo záujemcov, princíp transparentnosti a princíp hospodárnosti a efektívnosti a zabezpečiť, aby vynaložené náklady na obstaranie predmetu zákazky boli primerané jeho kvalite a cene, verejný obstarávateľ eviduje všetky doklady a dokumenty päť rokov od uzavretia zmluvy o poskytnutí NFP. Ak je predpokladaná hodnota zákazky podľa prvej vety rovnaká alebo vyššia než 5 000 eur, je verejný obstarávateľ povinný uverejniť v profile súhrnnú správu o zákazkách s nízkymi hodnotami s cenami vyššími ako 5 000 eur za obdobie kalendárneho štvrťroka do 30 dní po skončení kalendárneho štvrťroka, v ktorej pre každú takúto zákazku uvedie najmä hodnotu zákazky, predmet zákazky a identifikáciu dodávateľa.
		5. Predmet zákazky nesmie byť v rozpore so ŽoNFP
		6. Žiadateľ je povinný dodržiavať ustanovenia, týkajúce sa konfliktu záujmov v súvislosti so zadávaním zákaziek na dodanie tovaru, uskutočnenie stavebných prác, poskytnutím služieb a uzatvorením zmlúv súvisiacich s týmito zákazkami. Pravidlá sú podrobne uvedené v  Príručke, v kapitole 11. Konflikt záujmov a v Usmernení Pôdohospodárskej platobnej agentúry č. 10/2017 k posudzovaniu konfliktu záujmov v procese verejného obstarávania/obstarávania tovarov, stavebných prác a služieb financovaných z PRV SR 2014 – 2020.
		7. Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“), aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED).

Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie tvorí Prílohu č. 3 tejto výzvy.

* + 1. Výška minimálnej pomoci, poskytovanej príjemcovi minimálnej pomoci podľa schémy, zodpovedá hodnote poskytnutej demonštračnej aktivity a informačnej akcie (v zmysle bodu O.2 schémy), vyjadrenej ekvivalentom hrubého grantu minimálnej pomoci. Celková výška minimálnej pomoci predstavuje súčet ekvivalentu hrubého grantu minimálnej pomoci. Na účely stropov minimálnej pomoci sa minimálna pomoc vyjadruje ako hotovostný grant.
		2. Celková výška minimálnej pomoci, v súlade s čl. 3 ods. 2 nariadenia Komisie (EÚ) č. 1407/2013, nepresiahne 200 000 Eur na jediný podnik v priebehu obdobia troch fiškálnych rokov.
		3. Celková výška minimálnej pomoci poskytnutá jedinému podniku vykonávajúcemu cestnú nákladnú dopravu v prenájme alebo za úhradu, nepresiahne 100 000 Eur v priebehu obdobia troch fiškálnych rokov. Táto minimálna pomoc sa nepoužije na nákup vozidiel cestnej nákladnej dopravy.
		4. V súlade s čl. 3 ods. 3nariadenia Komisie (EÚ) č. 1407/2013,ak podnik vykonáva cestnú nákladnú dopravu v prenájme alebo za úhradu a zároveň iné činnosti, na ktoré sa uplatňuje strop vo výške 200 000 Eur, strop vo výške 200 000 Eur sa na tento podnik uplatní za predpokladu, že príjemca minimálnej pomoci zabezpečí pomocou primeraných prostriedkov, ako je oddelenie činností alebo rozlíšenie nákladov, aby podpora pre činnosti cestnej nákladnej dopravy nepresiahla 100 000 Eur a aby sa žiadna minimálna pomoc nepoužila na nákup vozidiel cestnej nákladnej dopravy.
		5. Stropy minimálnej pomoci, stanovené v bodoch 2.8.9 2.8.10 a 2.8.11 sa uplatňujú, v súlade s čl. 3 ods. 5 nariadenia Komisie (EÚ) č. 1407/2013, bez ohľadu na to, v akej forme sa minimálna pomoc poskytla, a či je poskytnutá čiastočne alebo úplne zo zdrojov EÚ. Trojročné fiškálne obdobie v súvislosti s poskytovaním minimálnej pomoci sa určuje na základe účtovného obdobia každého príjemcu minimálnej pomoci v zmysle zákona č. 431/2002 Z. z. o účtovníctve. Celková výška minimálnej pomoci je uvedená, v súlade s čl. 3 ods. 6 nariadenia Komisie (EÚ) č. 1407/2013, v hrubom vyjadrení, čiže pred odrátaním dane alebo ďalších poplatkov. Ak by poskytnutím minimálnej pomoci príjemcovi minimálnej pomoci podľa tejto schémy došlo k prekročeniu stropu celkovej výšky minimálnej pomoci, na nijakú časť novej minimálnej pomoci, sa, v súlade s čl. 3 ods. 7 nariadenia Komisie (EÚ) č. 1407/2013, neuplatňujú výhody spojené s pravidlami minimálnej pomoci.
		6. Podľa schémy sa poskytuje len minimálna pomoc v súlade s čl. 4, ods. 1 nariadenia Komisie (EÚ) č. 1407/2013, pri ktorej je možné vopred presne vypočítať ekvivalent hrubého grantu pomoci bez potreby vykonať posúdenie rizika („transparentná pomoc“). Všetky číselné údaje sú uvedené v hrubom vyjadrení, čiže pred odrátaním dane alebo ďalších poplatkov.
		7. V prípade fúzii alebo akvizícii sa, v súlade s čl. 3 ods. 8 nariadenia Komisie (EÚ) č. 1407/2013, pri zisťovaní toho, či minimálna pomoc poskytnutá podľa tejto schémy pre tento nový alebo nadobúdajúci podnik presahuje príslušný strop, zohľadní každá minimálna pomoc poskytnutá predtým ktorémukoľvek zo spájajúcich sa podnikov. Minimálna pomoc zákonne poskytnutá pred fúziou alebo akvizíciou zostáva zákonná.
		8. V prípade rozdelenia podniku na dva či viac samostatných podnikov sa, v súlade s čl. 3 ods. 9 nariadenia Komisie (EÚ) č. 1407/2013, minimálna pomoc poskytnutá pred rozdelením priradí tomu podniku, ktorý z nej profitoval, čo je v zásade ten podnik, ktorý preberá činnosti, na ktoré sa minimálna pomoc využila. Ak takého priradenie nie je možné, minimálna pomoc sa priradí úmerne na základe účtovnej hodnoty vlastného kapitálu nových podnikov v deň nadobudnutia účinnosti rozdelenia podniku.
		9. V prípade prijímateľa NFP predstavuje pre projekt, ktorého predmetom sú demonštračné a informačné činnosti, trvajúce maximálne 3 dni, maximálna výška NFP 40 000 Eur.
		10. Intenzita pomoci pre príjemcu minimálnej pomoci predstavuje 100% hodnoty demonštračnej aktivity a informačnej akcie, ktorá mu je poskytnutá, tzn. bezplatné poskytnutie účasti na demonštračnej aktivite a informačnej akcii, za predpokladu dodržania stropov podľa bodu 2.8.9, 2.8.10 a 2.8.11.
		11. Príjemca minimálnej pomoci predkladá prostredníctvom prijímateľa NFP[[14]](#footnote-14) na PPA kompletnú žiadosť o poskytnutie minimálnej pomoci, spolu so všetkými povinnými náležitosťami, ktorých preukázanie pre neho vyplýva zo schémy najneskôr 50 pracovných dní pred samotnou realizáciou aktivity. Spolu so žiadosťami predkladá prijímateľ NFP zoznam všetkých predložených žiadostí o poskytnutie minimálnej pomoci zoradených vzostupne podľa dátumu ich predloženia. Záväzný vzor zoznamu predložených žiadostí o poskytnutie minimálnej pomoci je prílohou č. 10 tejto výzvy.
		12. Príjemca minimálnej pomoci predloží prostredníctvom prijímateľa NFP na PPA vyhlásenie o minimálnej pomoci, prehľad a úplné informácie, súvisiace s prijatím akejkoľvek minimálnej pomoci, prijatej na základe Nariadenia Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis alebo na základe iných predpisov EÚ o pomoci de minimis, ktorá mu bola poskytnutá v prebiehajúcom fiškálnom roku a v predchádzajúcich dvoch fiškálnych rokoch a to aj od iných poskytovateľov minimálnej pomoci alebo v rámci iných schém pomoci de minimis. Minimálna pomoc sa môže poskytnúť len vtedy, ak je preukázané, že táto pomoc a minimálna pomoc, ktorú príjemca minimálnej pomoci dostal v prebiehajúcom fiškálnom roku spolu s doteraz poskytnutou minimálnou pomocou počas dvoch predchádzajúcich fiškálnych rokov, neprekročí maximálnu výšku minimálnej pomoci stanovenú v článku J. „Výška pomoci“ schémy, ktorá predstavuje 200 000 Eur resp. 100 000 Eur pre príjemcu minimálnej pomoci vykonávajúceho cestnú nákladnú dopravu v prenájme alebo za úhradu. Túto skutočnosť PPA v súlade s §13, ods. 3 zákona o štátnej pomoci overí v centrálnom registri[[15]](#footnote-15) pred poskytnutím minimálnej pomoci príjemcovi minimálnej pomoci a zároveň PPA overí aj dodržanie kumulačných pravidiel, stanovených v článku M. schémy. Záväzný vzor vyhlásenie je prílohou č. 8 tejto výzvy.
		13. Príjemca minimálnej pomoci predloží prostredníctvom prijímateľa NFP na PPA vyhlásenie o tom, že voči nemu nie je nárokované vrátenie pomoci na základe predchádzajúceho rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú s vnútorným trhom4. Záväzný vzor vyhlásenie je prílohou č. 8 tejto výzvy.
		14. Príjemca minimálnej pomoci predloží prostredníctvom prijímateľa NFP na PPA vyhlásenie o tom, že nepatrí do skupiny podnikov, ktoré sú považované za jediný podnik podľa čl. 2 ods. 2 nariadenia Komisie (EÚ) č. 1407/2013. Ak príjemca minimálnej pomoci patrí do skupiny podnikov, predloží údaje o prijatej pomoci v sledovanom období za všetkých členov skupiny podnikov, ktoré s ním tvoria jediný podnik. Záväzný vzor vyhlásenie je prílohou č. 8 tejto výzvy.
		15. Príjemca minimálnej pomoci, v prípade podnikov pôsobiacich v oblasti poľnohospodárstva, lesného hospodárstva a spracovania produktov poľnohospodárskej a lesnej prvovýroby predloží prostredníctvom prijímateľa NFP na PPA vyhlásenie, či je mikro, malým, stredným alebo veľkým podnikom podľa prílohy I nariadenia Komisie (EÚ) č. 651/2014. Záväzný vzor vyhlásenie je prílohou č. 9 tejto výzvy.
		16. Príjemca minimálnej pomoci vo vidieckej oblasti predloží prostredníctvom prijímateľa NPF na PPA vyhlásenie, že je mikro, malým alebo stredným podnikom podľa prílohy I nariadenia Komisie (EÚ) č. 651/2014. Záväzný vzor vyhlásenie je prílohou č. 9 tejto výzvy.
		17. Minimálnu pomoc podľa tejto schémy PPA poskytne príjemcovi minimálnej pomoci, prostredníctvom prijímateľa NFP, po posúdení a splnení všetkých podmienok príjemcu minimálnej pomoci, ktorých splnenie pre neho vyplýva z tejto schémy. Splnenie všetkých podmienok tejto schémy posúdi PPA pred podpisom zmluvy o poskytnutí minimálnej pomoci s príjemcom minimálnej pomoci. Pri nesplnení všetkých podmienok poskytnutia pomoci nebude príjemcovi minimálnej pomoci poskytnutá minimálna pomoc.
		18. Oznámenie o schválení obsahového námetu na základe výzvy MPRV SR 1/2017 musí byť platné ku dňu vyhlásenia tejto výzvy.
	1. **Ďalšie podmienky poskytnutia príspevku**
		1. Suma finančných prostriedkov z verejných zdrojov, požadovaná žiadateľom vo formulári ŽoNFP v deň jej predloženia na PPA nesmie prekročiť sumu stanovenú žiadateľom v obsahovom námete v rámci výzvy č. 1/2017 a je konečná a nie je možné ju v rámci procesu spracovávania dodatočne zvyšovať – to platí aj v prípade, že sa sumy zmenia na základe obstarávania tovarov, stavebných prác a služieb.
	2. **Ďalšie informácie k výzve**
		1. PPA si vyhradzuje právo dodatočného vyžiadania ďalších informácií (objasnenia nezrovnalostí) od konečného prijímateľa/žiadateľa v závislosti od charakteru projektu. Lehota na predloženie týchto informácií nesmie byť kratšia, ako 5 pracovných dní odo dňa doručenia výzvy osobne alebo poštou na adresu určenú vo výzve na doplnenie ďalších informácií, pričom pre posúdenie včasného doručenia chýbajúcich dokladov (údajov) platia rovnaké podmienky, ako pri prijímaní ŽoNFP.
		2. Neoprávnené výdavky je žiadateľ povinný z požadovanej sumy odčleniť.
		3. Žiadatelia môžu realizovať projekt aj pred uzatvorením zmluvy o poskytnutí NFP, znášajú však riziko, že projekt na financovanie z PRV nebude schválený.
		4. ŽoNFP nebude schválená v prípade, že žiadateľ uviedol nepravdivé čestné vyhlásenie žiadateľa o konflikte záujmov a poskytol nesprávne či nepravdivé údaje. Ak sú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, poskytovateľ vydá rozhodnutie o zastavení konania o ŽoNFP podľa § 20 ods. 1 písm. d) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.
		5. Pred uzavretím Zmluvy o poskytnutí NFP neexistuje právny nárok na poskytnutie nenávratného finančného príspevku.
		6. PPA môže vydať rozhodnutie o schválení, rozhodnutie o schválení s podmienkou, rozhodnutie o neschválení a rozhodnutie o zastavení konania.
	3. **Identifikácia synergických a komplementárnych účinkov**

Nasledovné informácie sú uvádzané výlučne za účelom informovanosti žiadateľov o možnostiach podpory v rámci synergických a komplementárnych výziev, resp. podporných programov SR a EÚ.

**Operačný program** **Ľudské zdroje (OP ĽZ)**

Prioritná os: 1, Tematický cieľ: 10, Investičná priorita: 1.4, Špecifický cieľ: 1.4.1

Zameranie výzvy: podpora celoživotného vzdelávania a zvýšenie kvality celoživotného vzdelávania

Bližšie informácie o predmetnej výzve sú k dispozícií na nasledujúcom odkaze:

<https://ludskezdroje.gov.sk/vyzvy>

Termín zverejnenia výzvy: apríl 2018

Synergia aktivít výziev: OP ĽZ: celoživotné vzdelávanie

PRV:vzdelávanie, šírenie vedomostí, zručností v poľnohospodárstve

Synergia oprávnenosti žiadateľov: OP ĽZ: FO a PO - podnikatelia, Vysoké školy, stredné školy, NGO PRV : FO a PO s oficiálne zaregistrovaným sídlom na území Slovenskej republiky - poskytovatelia informačných akcií a demonštračných aktivít, pôsobiace v oblasti vedy, výskumu a ďalšieho vzdelávania, ktoré majú v predmete svojej činnosti zapísané vzdelávacie aktivity alebo poskytovanie demonštračných/informačných aktivít

* 1. **Zmeny vo výzve a zrušenie výzvy:**
		1. **Zmeny vo výzve**
			+ PPA môže výzvu zmeniť vrátane jej príloh do termínu uzavretia výzvy, ak sa zmenou podstatným spôsobom nezmenia podmienky poskytnutia príspevku stanovené vo výzve, pričom následne termín uzavretia výzvy (v prípade potreby) primerane predĺži.
			+ PPA môže po zverejnení výzvy (aj po uzavretí výzvy) zmeniť formálne náležitosti výzvy, vrátane jej príloh. Pritom vždy posudzuje ich dopad z hľadiska zachovania princípov transparentnosti, rovnakého zaobchádzania a primeranosti. Zmeny formálnych náležitostí výzvy nemôžu mať za následok to, že by sa rozšíril alebo zúžil potenciálny okruh dotknutých žiadateľov alebo by sa takouto zmenou zasiahlo do práv a povinností potenciálnych alebo zúčastnených žiadateľov v rámci výzvy. V prípade potreby PPA môže (ale nemusí) predĺžiť lehotu na predkladanie ŽoNFP (ak tak urobí, predĺženie lehoty musí byť najmenej 7 pracovných dní). PPA nie je oprávnený skrátiť dĺžku vyhlásenej výzvy.
			+ PPA v prípade zmeny výzvy umožní žiadateľovi doplniť alebo zmeniť ŽoNFP podanú do termínu zmeny výzvy, ak ide o takú zmenu výzvy, ktorou môže byť skôr podaná ŽoNFP dotknutá, pričom určí primeranú lehotu na doplnenie alebo zmenu ŽoNFP.
			+ Zmenu výzvy nie je možné vykonať, ak ide o nasledovné podmienky poskytnutia príspevku:
			1. oprávnenosť žiadateľa,
			2. oprávnenosť aktivít realizácie projektu,
			3. oprávnenosť miesta realizácie projektu,
			4. spôsob financovania,
			5. kritériá na výber projektov,
			6. splnenie podmienok ustanovených v osobitných predpisoch[[16]](#footnote-16).

Zmeny výzvy a jej príloh, vrátane zdôvodnenia zmien budú zverejňované formou oznámenia na webovom sídle PPA: [http://www.apa.sk](http://www.apa.sk/).

* + 1. **Zrušenie výzvy:**
			- PPA môže výzvu zrušiť do vydania prvého rozhodnutia o žiadosti, podanej na základe výzvy, ak dôjde k podstatnej zmene podmienok poskytnutia príspevku alebo ak z objektívnych dôvodov nie je možné financovať projekty na základe výzvy.
			- PPA predloženú žiadosť podanú do dátumu zrušenia výzvy žiadateľovi vráti alebo o žiadosti rozhodne, ak je možné rozhodnúť podľa podmienok poskytnutia príspevku platných ku dňu predloženia ŽoNFP, pokiaľ už nebolo rozhodnuté.
			- Zrušenie výzvy, vrátane zdôvodnenia zrušenia bude zverejnené formou oznámenia na webovom sídle PPA: [http://www.apa.sk](http://www.apa.sk/).

**Prílohy:**

* 1. **Formulár žiadosti o nenávratný finančný príspevok**
	2. **Príručka pre žiadateľa o poskytnutie nenávratného finančného príspevku**
	3. **Informácia pre žiadateľov o nenávratný finančný príspevok, resp. o príspevok v zmysle čl. 105a a nasl. nariadenia Európskeho parlamentu a Rady (EÚ, Euratom) 1929/2015 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**
	4. **Čestné vyhlásenie žiadateľa o kompletnosti dokumentácie z  verejného obstarávania**
	5. **Zoznam merateľných ukazovateľov**
	6. **Schéma minimálnej pomoci na podporu demonštračných aktivít a informačných akcií (podopatrenie 1.2 Programu rozvoja vidieka SR 2014 – 2020), DM – 9/2018**
	7. **Príručka pre používateľov k definícii mikropodnikov, malých a stredných podnikov**
	8. **Vyhlásenie žiadateľa o minimálnu pomoc pre Podporu na demonštračné činnosti a informačné akcie (podopatrenie 1.2 Programu rozvoja vidieka SR 2014 – 2020), DM – 9/2018**
	9. **Vyhlásenie o veľkosti podniku**
	10. **Zoznam predložených žiadostí o poskytnutie minimálnej pomoci**
	11. **Metodické usmernenie koordinátora štátnej pomoci č. 1/2015 z 1. apríla 2015**
	12. **Kritéria pre uznateľnosť výdavkov, maximálne finančné limity vybraných oprávnených výdavkov v rámci opatrenia 1 - Prenos znalostí a informačné akcie**

V Bratislave 11. 12. 2018

 **Ing. Juraj Kožuch, PhD.**

 generálny riaditeľ

1. V prípade, že je predmetom schváleného obsahového námetu odborné vzdelávanie a/alebo získavanie zručností v oblastiach mimo výroby a obchodu s poľnohospodárskymi výrobkami, ktoré sú vymenované v Prílohe I Zmluvy o fungovaní Európskej únie (ďalej len „ZFEÚ“) platia podmienky schémy minimálnej pomoci [↑](#footnote-ref-1)
2. V prípade, že žiadateľ predkladá ŽoNFP bez príloh výlučne elektronicky v súlade so zákonom o
e-Governmente a prílohy predkladá v listinnej forme na adresu uvedenú v bode 1.6 tejto výzvy, sa za dátum doručenia ŽoNFP bude považovať dátum doručenia ŽoNFP do elektronickej schránky poskytovateľa. [↑](#footnote-ref-2)
3. V rámci PRV sa pod označením „prijímateľ finančnej pomoci“ rozumie „prijímateľ NFP“ a pod označením „prijímateľ nefinančnej pomoci (beneficient)“ sa rozumie „príjemca minimálnej pomoci“. [↑](#footnote-ref-3)
4. <http://eur-lex.europa.eu/legal-content/EN/TXT/?uri=CELEX%3A61992CJ0188> - rozhodnutie vo veci Deggendorf, rozsudok ESD C – 188/92 [↑](#footnote-ref-4)
5. sústava chránených území členských krajín Európskej únie [↑](#footnote-ref-5)
6. trvalý trávnatý porast [↑](#footnote-ref-6)
7. Menej rozvinutou oblasťou sa rozumie menej rozvinutý región, ktorého HDP na obyvateľa je menej ako 75% priemerného HDP v EÚ – 27 v zmysle nariadenia EP a Rady (EÚ) č. 1303/2013, čl.90, ods. 2, bod. a). [↑](#footnote-ref-7)
8. sústava chránených území členských krajín Európskej únie [↑](#footnote-ref-8)
9. trvalý trávnatý porast [↑](#footnote-ref-9)
10. Menej rozvinutou oblasťou sa rozumie menej rozvinutý región, ktorého HDP na obyvateľa je menej ako 75% priemerného HDP v EÚ – 27 v zmysle nariadenia EP a Rady (EÚ) č. 1303/2013, čl.90, ods. 2, bod. a). [↑](#footnote-ref-10)
11. Pojem „operácia“ je definovaný v  čl. 2, ods.9 Nariadenia Európskeho parlamentu a Rady (EÚ) 1303/2013, zo dňa 17.decembra 2013 [↑](#footnote-ref-11)
12. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED). [↑](#footnote-ref-12)
13. Zákon 91/2016 Z.z. o trestnej zodpovednosti právnických osôb. [↑](#footnote-ref-13)
14. Sprostredkovateľská úloha prijímateľa NFP, uvedená v častiach L.2, L.3, L.4 a L.5 schémy spočíva v tom, že príjemca minimálnej pomoci všetku príslušnú dokumentáciu spolu so žiadosťou o poskytnutie minimálnej pomoci(= prihláška na výzvu na predkladanie prihlášok) , predkladá na základe výzvy na predkladanie prihlášok prijímateľovi NFP, ktorý realizuje danú demonštračnú aktivitu a informačnú akciu a prijímateľ NFP ju následne postúpi na posúdenie PPA, pred samotnou realizáciou demonštračnej aktivity a informačnej akcie. [↑](#footnote-ref-14)
15. Centrálnym registrom sa rozumie informačný systém verejnej správy, ktorý obsahuje údaje o poskytnutej pomoci v Slovenskej republike, správcom agendy informačného systému je Protimonopolný úrad Slovenskej republiky. Prístup do informačného systému pre evidenciu a monitorovanie pomoci (IS SEMP) je možný prostredníctvom webového sídla <https://semp.kti2dc.sk/>. [↑](#footnote-ref-15)
16. Napríklad zákon č. [82/2005 Z. z.](https://www.slov-lex.sk/pravne-predpisy/SK/ZZ/2005/82/) o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 343/2015 o verejnom obstarávaní a o zmene a doplnení niektorých zákonov v znení neskorších predpisov, čl. 107 a 108 Zmluvy o fungovaní Európskej únie. [↑](#footnote-ref-16)